23/06/2020 | Administración LocalMunicipal
Fene
Secretaría
Aprobación definitiva da modificación da Ordenanza reguladora do servizo de taxi no Concello de Fene

Faise público que o Pleno do Concello de Fene, na súa sesión ordinaria do 02.01.2020, acordou aprobar inicialmente a modificación do artigo 10 e o ANEXO II (tarifas) da Ordenanza reguladora do servizo de taxi no Concello de Fene, o cal foi publicado no BOP núm.7 do 13.01.2020. Exposta ao público durante trinta días, non se presentou ningunha reclamación nin alegación contra o expediente, polo que, de conformidade co establecido no artigo 49. c) da Lei 7/1985, do 2 de abril, reguladora das bases de réxime local, enténdese definitivamente aprobada a citada modificación. Por tratarse dunha disposición normativa de carácter xeral, non procede recurso en vía administrativa, se ben poderase impugnar directamente ante a xurisdicción contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, do 13 de xullo, reguladora da xurisdición contencioso-administrativa. De acordo co previsto no artigo 70.2 da Lei 7/1985, do 2 de abril, reguladora das bases de réxime local e o artigo 196 do Real Decreto 2568/1986, polo que se aproba o Regulamento de organización, funcionamento e réxime xurídico das entidades locais, publícase íntegramente a modificación do citado texto normativo, entrando en vigor o día da súa publicación no BOP e unha vez transcorrido o prazo establecido no artigo 65.2 da Lei 7/1985. Non obstante, a aplicación do Anexo II require da obtención da autorización da Dirección Xeral de Comercio e Consumo da Xunta de Galicia conforme ao artigo 16.4 e o Anexo II do Real Decreto-Lei 7/1996 sobre medidas urxentes de carácter fiscal e de fomento e liberalización da actividade económica, polo que a súa entrada en vigor non será eficaz ata a obtención da dita autorización, do que se dará conta mediante anuncio no BOP.1. Os vehículos dedicados á actividade de taxi haberán de estar clasificados como turismo, debendo cumprir, ademais, os requisitos que determine a normativa en canto ás súas condicións de seguridade, capacidade, antigüidade máxima, confort e prestacións adecuadas ó servizo ó que estean adscritos. O titular deberá manter o vehículo en perfecto estado de conservación e limpeza.2. Os vehículos deben estar equipados cun aparello taxímetro debidamente precintado, homologado e verificado de acordo coas normas establecidas polo órgano competente en materia de metroloxía, a fin de determinar o prezo de cada servizo. Os taxímetros haberán de incorporar impresora de factura. O taxímetro haberá de estar situado no terzo central da parte dianteira dos vehículos, a fin de permitir a súa visualización polas persoas usuarias, tendo que estar iluminado cando estivese en funcionamento.3. Os vehículos deben estar equipados cun módulo luminoso exterior que sinale claramente, de acordo coa normativa técnica de aplicación, tanto a dispoñibilidade do vehículo para prestar o servizo como a tarifa que resulte de aplicación.4. Os vehículos deben ter unha capacidade mínima de cinco e máxima de ata sete prazas, incluída a persoa condutora. Contarán con 4 portas de fácil acceso e funcionamento que faciliten a manobra con suavidade. En todo caso, contarán cun espazo dedicado a maleteiro, totalmente independente e diferenciado do habitáculo destinado ó pasaxe, suficiente para transportar a equipaxe do mesmo.5. Os vehículos poderán ir provistos dunha prancha móbil de separación entre o condutor e os usuarios, das características para o efecto establecidas e homologadas polas autoridades competentes. Cando se instale esta prancha móbil de separación, a capacidade do vehículo será para tres viaxeiros como mínimo, ampliable a catro cando o condutor do vehículo autorice a utilización do asento contiguo ó seu.6. Os vehículos deben ter de maneira visible nas dúas portas dianteiras o escudo do Concello de Fene e o número de licenza de taxi ó que se encontre afecto, así como unha placa co dito número no interior do vehículo.7. Os vehículos que se adscriban a novas licenzas outorgadas ou os novos vehículos que, a partir da entrada en vigor desta ordenanza, se adscriban a licenzas preexistentes deberán ser de cor branca.8. O Concello de Fene será o competente para autorizar a colocación de anuncios publicitarios no exterior dos vehículos. A publicidade deberá cumprir a lexislación vixente en materia de publicidade, tráfico e seguridade viaria, deberá permitir que os vehículos conserven a súa estética, non impliquen a perda de visibilidade nin xeren perigo e respecten os requisitos de imaxe unificada dos taxis que poida establecer a Xunta de Galicia. Queda prohibida toda publicidade sexista ou que atente contra os dereitos das persoas. A solicitude de licenza virá acompañada da documentación necesaria na que se precise o lugar de colocación da publicidade, formato, dimensións, contido, modo de colocación, material empregado e demais circunstancias que se consideren necesarias para outorgar a autorización. A publicidade exterior dos taxis deberá ir situada nas portas laterais traseiras. Haberán de empregarse materiais que non danen a pintura do vehículo e sexan susceptible de ser retirados ou substituídos con facilidade e rapidez. Haberán de ter a necesaria resistencia fronte á degradación pola acción do sol e os axentes atmosféricos, presentando a debida capacidade fronte ós cambios de temperatura. Sen prexuízo do anteriormente establecido, permítese a instalación de publicidade relativa a centrais de radiotaxi ou outros sistemas telemáticos equivalentes ás que poida estar abonado ou asociado o vehículo adscrito ao servizo de taxi. A dita publicidade poderá estar situada no portón traseiro ou módulo indicador situado no teito do vehículo e deberá respectar o resto de condicións en materia de publicidade que se establecen nesta ordenanza.9. Os vehículos irán provistos sempre da seguinte documentación: - Licenza municipal e autorización interurbana de taxi. - Carné de conducir esixido pola lexislación vixente. - Permiso de circulación do vehículo. - Documentación acreditativa das revisións obrigatorias do vehículo. - Seguros esixibles legalmente. - Follas de reclamacións. - Cadro de tarifas oficiais. - Contrato de transporte, no seu caso, conforme ó sinalado no artigo 13.5. 10. A cada licenza de taxi so se poderá adscribir un vehículo concreto. Os vehículos poderán ser substituídos, previa autorización do Concello de Fene, sempre que o vehículo que substitúa ó anterior fose máis novo e reunise as condicións esixidas para a prestación do servizo.” Tarifa 1: Aplicable os días laborables de 06:00h ás 22:00 h Tarifa 2: Aplicable os días laborables de 22:00h ás 06:00 h, os sábados de 15:00 h ás 24:00 h, domingos, festivos e 24 e 31 de decembro. *Establécese unha percepción mínima, o taxímetro comezará a computar ó percorrer 1.700 metros ou tempo equivalente. ** Excepto cadeiras de minusválidos e de nenos *** Cans e gatos, excepto cans guía **** Aplicable o 24 de decembro de 22:00 h ás 10:00 h do 25 de decembro e o 31 de decembro de 22:00 h ás 10:00 h do 1 de xaneiro.” Fene, 18 de xuño de 2020 O alcalde Asdo.: Juventino José Trigo Rey.